# Poslovna pravila za sistem naručivanja u kafeteriji

# (Cafeteria Ordering System - COS)

U ovom dokumentu je dat primer tabele u kojoj su popisana poslovna pravila. Slede objašnjenja korišćenih oznaka:

*ID* – jedinstveni identifikator poslovnog pravila

*Definicija poslovnog pravila* – kako glasi poslovno pravilo

*Tip pravila* - činjenica, ograničenje, obračun, okidač ili zaključak

*Statično ili dinamično pravilo* – ukazuje na to koliko je verovatno da se pravilo vremenom menja

*Izvor* – stejkholder od koga proističe poslovno pravilo

Primer:

|  |  |  |  |  |
| --- | --- | --- | --- | --- |
| ID | Definicija poslovnog pravila | Tip pravila | Statično ili dinamično pravilo | Izvor |
| BR-1 | Vreme isporuke je 15 minuta, počevši od svake četvrtine sata. | Činjenica | Dinamično | Menadžer kafeterije |
| BR-2 | Isporuke moraju biti završene između 10:00 ujutru i 2:00 popodne, prema lokalnom vremenu. | Ograničenje | Dinamično | Menadžer kafeterije |
| BR-3 | Svi obroci u jednoj porudžbini moraju biti isporučeni na istu lokaciju. | Ograničenje | Statično | Menadžer kafeterije |
| BR-4 | Svi obroci u jednoj porudžbini moraju da budu plaćeni korišćenjem istog metoda plaćanja. | Ograničenje | Statično | Menadžer kafeterije |
| BR-11 | Ako je narudžbina namenjena zaposlenom radniku, on mora da nadoknadi trošak, tako što će mu se taj trošak odbiti od plate. | Ograničenje | Dinamično | Menadžer kafeterije |
| BR-12 | Cena porudžbine izračunava se kao zbir pojedinačnih cena prehrambenih artikala, pomnožene sa količinom naručenog prehrambenog artikla, uz dodavanje važećeg poreza na promet, i dodavanje troškova dostave ukoliko se obrok isporučuje van zone besplatne dostave. | Obračun | Dinamično | Politika poslovanja kafeterije; Poreski zakon |
| BR-24 | Samo zaposleni u kafeteriji koje menadžer kafeterija imenuje za Menadžere Menija mogu da kreiraju, menjaju ili brišu menije kafeterije. | Ograničenje | Statično | Politika poslovanja kafeterije |
| BR-33 | Prenos podataka koji uključuju finansijske ili lične informacije preko mreže zahtevaju 256-bitnu enkripciju. | Ograničenje | Statično | Korporativna bezbednosna politika |
| BR-86 | Samo stalno zaposleni radnici mogu da se registruju za odbijanje od plate za bilo koju kupovinu u okviru kafeterije. | Ograničenje | Statično | Direktor računovodstva |
| BR-88 | Zaposleni se može prijaviti za odbitak od plate za obroke iz kafeterije ako se iz drugih razloga trenutno ne odbija više od 40 procenata njegove bruto plate. | Ograničenje | Dinamično | Direktor računovodstva |